als_Latn ron_Latn dik_Latn
Nen tingujt e himnit te Kosovës, është përuruar sot ne qendër te Prishtinës, ne sheshin e Pavarësisë, shtatorja e Ibrahim Rugovës, ish presidentit te pare te republikës se Kosovës. Përurimi u bë me një ceremoni shtetërore, organizuar nga komuna e Prishtinës ne prani te zyrtareve me te larte shtetit te Kosovës dhe mijëra qytetareve. Ne fjalën e saj te rastit, presidentja Atifete Jahjaga foli për figurën dhe rolin Ibrahim Rugovës si lider te demokracisë ne bote, duke e quajtur ish presidentin e ndjere edhe urën lidhëse te vendit me Shtetet e Bashkuara te Amerikës dhe një lider te demokracisë ne bote. Te pranishëm ne ceremoninë e përurimit ishin edhe bashkëshortja e ish presidentit Fana Rugova, zv/kryeministri Hajredin Kuçi dhe kryetari i Komunës se Prishtinës Isa Mustafa. Shtatorja e presidentit historik te Kosoves mbërriti ne Prishtine mbrëmjen e te enjtes, duke mbledhur ne sheshin e pavarësisë qe mban po te njëjtin emër, mijëra qytetare ndërsa rrugëtimi i shtatores nga Tirana drejt kryeqytetit kosovar, është shoqëruar nga prestare te ushtrisë e policisë se Shqipërisë dhe Kosovës. Mbi 4 metra e larte e me peshe 1 ton, janë përmasat e kësaj shtatore te pare te realizuar për Ibrahim Rugovën. Vepra monumentale mban firmen e skulptorit nga Korça, Julian Muçollari, i cili ne muajin maj fitoi ne Prishtine konkursin per realizimin e kësaj shtatore. Derdhja e veprës është realizuar ne vetem 15 dite.
als_Latn